Artforum: Marianna Oravcová: Legendárni hrdinovia
2025-09-24
24.09.2025, 18:00, Artforum, Kozia 20, Bratislava

Marianna Oravcová: Legendárni hrdinovia – Uvedenie knihy a diskusia s autorkou
Chceli by ste cestovať a navštíviť veľa krajín? Ak áno, príďte do kníhkupectva Artforum privítať novú knihu Legendárni hrdinovia s podtitulom Rytieri, bohatieri, zbojníci, šibali.
Marianna Oravcová v nej čitateľom ponúka príležitosť spoznať pätnásť európskych krajín, a to dokonca v rozličných historických obdobiach nášho letopočtu.
Diskusiu s autorkou moderuje Zuzana Belková.
Hostia:
Ilustrátor Ľuboslav Paľo
Redaktorka Mária Štefánková

Panta Rhei Aupark: Mike Baranik: Nebeská jedenástka vs. Svet bez futbalu
2025-09-24 10:00 - 11:30 (Europe/Bratislava)
24.09.2025, 10:00, Panta Rhei Aupark, Bratislava

Krst knihy Nebeská jedenástka vs. Svet bez futbalu s autorom Mikeom Baranikom
Pozývame Vás na krst knihy Nebeská jedenástka vs. Svet bez futbalu s autorom Mikeom Baranikom.
Tom, dvanásťročný futbalový talent, vyrastá v bohatej rodine, kde je futbal zakázané slovo. Keď jeho otec bojuje za to, aby futbal prestal existovať, Tom sa rozhodne utiecť a pridať k Nebeskej jedenástke – tímu najlepších detských futbalistov a futbalistiek, ktorí musia zachrániť ľudský šport a poraziť neporaziteľných robotických futbotov.
Podujatím Vás prevedie Veronika Sebechlebská

Rómerov dom: Buzzati/Fallaci - večer talianskej literatúry v Bratislave
2025-09-25
25.09.2025, 18:00, Rómerov dom, Zámočnícka 10, Bratislava

Buzzati/Fallaci – večer talianskej literatúry v Bratislave
Vydavateľstvo Literárna bašta v spolupráci s Talianskym kultúrnym inštitútom pozýva na diskusný večer venovaný novým edičným počinom z talianskej prekladovej literatúry.
Spisovateľka a novinárka Oriana Fallaci (1929 – 2006) v legendárnej knihe List nenarodenému dieťaťu prináša monológ ženy, ktorá sa na materstvo nepozerá ako na povinnosť, ale ako na osobnú a zodpovednú voľbu. Kniha, ktorou Fallaci ovplyvnila spoločenské dianie v 70. rokoch a prispela k liberalizácii zákona o prerušení tehotenstva, síce vyšla už pred päťdesiatimi rokmi, ale doposiaľ nestratila nič zo svojej naliehavosti. Knihu a tiež príbeh jej kontroverznej autorky predstaví prekladateľ Marcel Melicher.
Dino Buzzati (1906 – 1972) patrí medzi najoriginálnejších talianskych autorov dvadsiateho storočia. Slovenskému čitateľstvu je známy najmä vďaka románu Tatárska púšť a knihe poviedok Sedem poschodí. V knihe krátkych próz Veľmi nás mrzí, že… zo začiatku 60. rokov sa Buzzati demaskuje ako autor precízneho intelektu, keď svojmu čitateľstvu s príznačným poľutovaním odkazuje, ako sa veci na svete v skutočnosti majú. Knihu a autora predstaví prekladateľ Stanislav Vallo.
Večer moderuje Michal Tallo.

Artforum: Brazilslava 2025 - Jererson Tenório: Pod Kožou
2025-09-25
25.09.2025, 18:00, Artforum, Kozia 20, Bratislava

Brazilslava 2025 – Jererson Tenório: Pod Kožou
Príďte do kníhkupectva Artforum osláviť druhý ročník festivalu brazílskej kultúry BRAZILSLAVA 2025 diskusiou o knihe afrobrazílskeho autora Jefersona Tenória
Pod kožou
O knihe:
Dvadsaťdvaročný Pedro sa po otcovej náhlej smrti vydáva na púť do minulosti a prostredníctvom predmetov a čriepkov spomienok skladá alebo si predstavuje príbeh svojej rodiny. Pritom odhaľuje spoločenskú situáciu na juhu Brazílie, ktorý je silno poznačený rasizmom, násilím aj zlyhávajúcim vzdelávacím systémom.

Martinus Trenčín: Peter Šloser: Páchateľ neznámy
2025-09-26
26.09.2025,17:00, Martinus – Trenčín City Park

Peter Šloser v Martinuse v Trenčíne
Príďte na stretnutie s bývalým vyšetrovateľom a dnes úspešným autorom kriminálnych románov Petrom Šloserom, ktorý predstaví svoju populárnu sériu Páchateľ neznámy.
Dozviete sa viac o zákulisí písania kriminálnych príbehov inšpirovaných skutočnými udalosťami, aj o tom, čo všetko sa skrýva za napínavým dejom jeho kníh. Nebude chýbať priestor na otázky, autogramiáda ani možnosť zakúpiť si knihy priamo na mieste. Tešíme sa na vás v Martinuse Trenčín na večeri plnej napätia a zločinu – na papieri!

Artforum: Alena Sabuchová: Volajte ma Mandy
2025-09-30
30.09.2025 19:00, Artforum, Kozia 20, Bratislava

Alena Sabuchová: Volajte ma Mandy – uvedenie knihy
Príďte do kníhkupectva Artforum zažiť uvedenie, listovanie, čítanie a spoznávanie nového románu spisovateľky Aleny Sabuchovej. Kniha Volajte ma Mandy voľne zachytáva príbeh zábavnej hudobníčky z druhej polovice 20. storočia v Československu. Mandy do sveta uvedú novinárka a publicistka Soňa Gyarfášová a scenárista Marek Leščák. Ak ste nevedeli, možno sa dozviete, že Lístoček z brezy nie je ľudová pieseň, alebo kto vymyslel tresku v majonéze. Bude aj punčák! Moderuje Andrea Makýšová Volárová.

Martinus Poprad: Iveta Henzélyová: Zjedz ma!
2025-09-30
30.09.2025, 18:00, Martinus – Poprad OC Fórum

Iveta Henzélyová v Poprade
Príďte sa inšpirovať jedinečnou knihou Zjedz ma!, ktorú napísala známa slovenská bylinkárka, liečiteľka a učiteľka Iveta Henzelyová spolu so svojou dcérou Auréliou Prasličkovou. Táto výnimočná kniha vás zavedie na cestu späť k prírode, k vedomej výžive a k hlbšiemu porozumeniu vlastného tela.
Zjedz ma! nie je len kuchárka – je to sprievodca pre každého, kto chce žiť zdravšie, uvedomelejšie a v súlade s prírodou. Tešíme sa na vašu účasť! Príďte sa naladiť na rytmy prírody, ochutnať múdrosť byliniek a spoznať jedlo ako nástroj lásky k sebe.

Martinus: Michala Ries: Takmer dokonalá
2025-09-30
30. 9. 2025, 18:00, Martinus, Obchodná 26, Bratislava

Michala Ries v Martinuse
Keď logika narazí na lásku. Srdečne vás pozývame na stretnutie so svetom, kde sa štatistika mieša s citmi a kde ani ten najprecíznejší zoznam nedokáže pripraviť muža na ženu, akou je Kamila.
Takmer dokonalá je príbeh o Róbertovi, brilantnom štatistikovi, ktorý verí, že dokonalý vzťah sa dá vypočítať. Má zoznam dvanástich vlastností, ktoré musí mať jeho ideálna partnerka. Kamila však nespĺňa ani jednu. Je chaotická, spontánna a Róbert by sa jej najradšej vyhýbal… keby pri nej nezažíval emócie, ktoré nedávajú zmysel.
Príďte si vypočuť viac o tom, ako vznikala táto vtipná, sarkastická a zároveň dojímavá romanca, v ktorej sa stretáva rozum s iracionálnym kúzlom príťažlivosti. Dozviete sa zaujímavosti zo zákulisia písania, inšpirácie k postavám a možno aj to, čo by na Róbertovom zozname nesmelo chýbať dnes.
Presvedčíme vás, že láska si na štatistiky nehrá. Možno práve „takmer dokonalé“ je to úplne najlepšie

Artforum: Joanna Czeczott: Petrohrad. Mesto snov
2025-10-01
01.10.2025, 18:00: Artforum, Kozia 20, Bratislava

Absynt – príbehy a reportáže a Artforum
Joanna Czeczott v Bratislave
Petrohrad. Niečo na tom meste musí byť. Inak by tu nevypukla revolúcia, neprežilo by dlhú nacistickú blokádu a neprekvital by tu najlepší balet na svete. Možno mu tú jedinečnosť vložil do vienka zakladateľ cár Peter I. Alebo si ju vysnívali jeho obyvatelia a obyvateľky vo vnútornej emigrácii.
Mesto s najostrejším kontrastom medzi túžbou po slobode a typickým ruským svetom môžete teraz spoznať s poľskou reportérkou a politologičkou Joannou Czeczott, autorkou knihy Petrohrad. Mesto snov
Diskusia sa uskutoční 1. októbra v bratislavskom kníhkupectve Artforum.
Moderovať bude redaktor Denníka N – Oliver Rehák.
Vstupné je zdarma.
–
Diskusia je súčasťou festivalu Absynt naživo 2025, ktorý z verejných zdrojov podporil Fond na podporu umenia – hlavný partner. Za podporu ďakujeme aj Poľskému inštitútu v Bratislave.

Martinus Košice: Juraj Červenák: Zlatá truhla
2025-10-07
7.10. 2025, 17:00, Martinus, OD Urban, Košice

Príďte na stretnutie s majstrom historicko-dobrodružnej fantastiky Jurajom Červenákom, ktorý prichádza predstaviť Zlatú truhlu, pokračovanie úspešného románu Zakliaty kláštor z cyklu Šarkanove poklady. Po temných udalostiach, ktoré poznačili hrdinov v zakliatom kláštore, sa Adam Šarkan a Zuzka Kráľovičová vydávajú na ďalšiu výpravu – tentoraz po boku samotného Pavla Dobšinského. Lenže namiesto pokojného zbierania ľudových povestí ich čaká krvavé vyšetrovanie, tajomné artefakty a podivní cudzinci, ktorí túžia prebudiť sily mimo ľudského chápania…
Westernová atmosféra, tajomné poklady, štipka folklóru a poriadna dávka napätia – to všetko zasadené do Gemera a dolného Podunajska druhej polovice 19. storočia. Príďte sa porozprávať o tajomstvách dávnych legiend, temnej mágii i o tom, ako sa píše fantasy zakorenená v slovenskej histórii.

Martinus: Zuzana Smatanová: Búdkovo
2025-10-09
9.10.2025, 18:00, Martinus, Obchodná 26, Bratislava

Rozprávkové uvedenie knihy Zuzany Smatanovej
Búdkovo je milá, poetická knižka pre deti od 4 rokov, ale aj pre všetkých dospelých, ktorí ešte nestratili kľúčik od sveta fantázie. Jej autorkou je známa slovenská speváčka a skladateľka Zuzana Smatanová, ktorá nielen napísala príbeh, ale aj sama vytvorila krásne ilustrácie. Počas besedy spoločne otvoríme dvierka do domčekov rôznych vtáčikov a možno si aj spolu zaspievame pieseň z Búdkova!
Moderuje Adela Vinczeová

ArtCafe Banská Štiavnica: Diskusia Trojica Air: Anouk Jeannon & Miroslav Mišák
2025-10-10
10.10.2025 18:00, ArtCafe Banská Štiavnica
Diskusia Trojica Air: Anouk Jeannon & Miroslav Mišák

Projekt Trojica Air pokračuje jesennou edíciou! V dome Rubigall momentálne tvorí francúzska prekladateľka Anouk Jeannon, ktorá finišuje preklad knihy Miroslava Mišáka Denníky domorodcov.
Táto krehká próza prepája ľudské osudy s divokým bytím prírody. Hlavný hrdina Sveťo Líška sa pohybuje medzi mestskými povinnosťami a horami, kde nachádza domov i slobodu. V texte sa jemne prelínajú vzťahy medzi ľuďmi a bytosťami lesa – vlkmi, jeleňmi či rysmi – a otvárajú sa otázky o potrebe harmónie, hodnote vzťahov a spracovávaní tvrdej reality.
Mišákovo dielo prináša krehkosť, napätie, túžbu, odcudzenie aj pochopenie – nie vo veľkých gestách, ale v drobných dotykoch medzi slovami.

Martinus Lučenec: Michala Ries: Takmer dokonalá
2025-10-10
10. 10. 2025 o 17:00, Martinus – OC Galéria, Lučenec

Michala Ries v Lučenci: Takmer dokonalá
Príďte si vypočuť viac o tom, ako vznikala táto vtipná, sarkastická a zároveň dojímavá romanca, v ktorej sa stretáva rozum s iracionálnym kúzlom príťažlivosti. Dozviete sa zaujímavosti zo zákulisia písania, inšpirácie k postavám a možno aj to, čo by na Róbertovom zozname nesmelo chýbať dnes. Presvedčíme vás, že láska si na štatistiky nehrá. Možno práve „takmer dokonalé“ je to úplne najlepšie.

František Švantner († 13. október 1950)
2025-10-13
František Švantner
(* 29. január 1912, Bystrá – † 13. október 1950, Praha)

bol slovenský prozaik, patriaci k prúdu lyrizovanej prózy (prózy naturizmu) v slovenskej literatúre. Jeho najznámejšie diela sú Malka, Nevesta hôľ, Živor bez konca…

Martinus Nivy: Juraj Červenák: Zlatá truhla
2025-10-15
15. 10. 2025 o 18:00, Martinus Nivy, Bratislava

Juraj Červenák na Nivách
Príďte na stretnutie s majstrom historicko-dobrodružnej fantastiky Jurajom Červenákom, ktorý prichádza predstaviť Zlatú truhlu, pokračovanie úspešného románu Zakliaty kláštor z cyklu Šarkanove poklady. Po temných udalostiach, ktoré poznačili hrdinov v zakliatom kláštore, sa Adam Šarkan a Zuzka Kráľovičová vydávajú na ďalšiu výpravu – tentoraz po boku samotného Pavla Dobšinského. Lenže namiesto pokojného zbierania ľudových povestí ich čaká krvavé vyšetrovanie, tajomné artefakty a podivní cudzinci, ktorí túžia prebudiť sily mimo ľudského chápania…

Artforum: MAMAŠ: Čierna skrinka Slovenska
2025-10-15
15.10.2025 o 18:00, Artforum, Bratislava

Artforum Bratislava: Čierna skrinka Slovenska – uvedenie knihy a diskusia
Príďte do kníhkupectva Artforum privítať unikátnu knihu Čierna skrinka Slovenska, v ktorej sa 15 slovenských osobností zamýšľa nad tým, kde sa ako krajina nachádzame, aké sme spravili chyby a čo to znamená pre našu budúcnosť. Diskutovať nielen o knihe prídu: Iveta Radičová, Zuzana Múčka, Ivan Mikloš a Miroslav Beblavý.
Diskusiu bude moderovať editor knihy Pavel Sibyla.

Martinus Nitra: Peter Bárdy: Na východ od zdravého rozumu
2025-10-16
16.10. 2025 o 18:00, Martinus – Centro, Nitra

Beseda s Petrom Bárdym: Na východ od zdravého rozumu
Knižka je zbierka 22 esejí, cez ktoré autor s iróniou, nadhľadom a občas aj dojatím skladá obraz krajiny, ktorá vie byť smiešna, absurdná, ale aj dojemne blízka. Príďte na besedu, ktorá nebude len o knihe. Bude o Slovensku, o nás – a možno aj trochu o vás.

Oscar Wilde (*16. október 1854)
2025-10-16
Oscar Wilde
(*16. október 1854, Dublin – † 30. november 1900, Paríž)

Írsky dramatik, prozaik a básnik. Písal hlavne divadelné hry a je autorom jedného románu Portrét Doriana Graya. Z divadelných hier napísal napríklad Vejár Lady Windermerovej a Ideálny manžel. Je autorom obrovského množstva aforizmov.

Martinus: Soňa Višňovská: Tvoriť a ľúbiť po celý rok
2025-10-17
17. 10. 2025 o 18:00, Martinus, Bratislava

Poďte s nami Tvoriť a ľúbiť po celý rok
Pozývame vás na stretnutie so Soňou Višňovskou, obľúbenou tvorkyňou z Instagramu (@tvoritalubit), ktorá vás očarí svojou novou knihou plnou nápadov, farieb, radosti a láskavého pohľadu na život. Príďte načerpať inšpiráciu, oddýchnuť si a možno si aj odniesť novú obľúbenú knihu plnú radosti a fantázie.
V tejto krásne spracovanej knihe nájdete 50 originálnych DIY nápadov rozdelených podľa ročných období. Každý projekt je sprevádzaný fotografiami, ktoré vás okamžite inšpirujú – a možno aj vy počas besedy objavíte niečo, čo si zamilujete tvoriť. Súčasťou podujatia bude aj autogramiáda a malé kreatívne prekvapenie

Martinus Košice: Adriana Kneissl vás naučí piecť
2025-10-17
17.10. 2025 o 18:00, Martinus OD Urban, Košice

Adriana Kneissl vás naučí piecť
Pozývame vás na sladké stretnutie s Adrianou Kneissl, ktorá si získa srdce (a chuťové bunky) každého milovníka pečenia – od úplných začiatočníkov až po nadšených domácich cukrárov. Jej kniha Naučím vás piecť je praktickým sprievodcom svetom koláčov, zákuskov a dezertov, ktoré zvládne naozaj každý.

Patrick Ness (* 17. október 1971)
2025-10-17
Patrick Ness
(*17. október 1971, Alexandria, Virginia)

Americko-britský spisovateľ a novinár, v súčasnosti žijúci v Londýne. Je známy vďaka svojím knihám pre mládež, vrátane trilógie Chaos a Volanie netvora, Hlas noža, Temný raj, a Vojna hluku.

Martin Rázus (* 18. október 1888, Liptovský Svätý Mikuláš)
2025-10-18
Martin Rázus
(* 18. október 1888, Liptovský Svätý Mikuláš – † 8. august 1937, Brezno)

Vlastným menom Martin Mrazák a i., bol slovenský básnik, prozaik, esejista, dramatik, publicista, politik a evanjelický kňaz. Vo svojej tvorbe sa opieral o najvýznamnejších slovenských poetov – Chalupku, Vajanského, Botta, Škultétyho, Hviezdoslava a Kraska. jeho najznámejšími dielami sú autobiografické dielo Maroško, z poézie dominuje zbierka Z tichých i búrnych chvíľ.

Jozef Gregor Tajovský (* 18. október 1874)
2025-10-18
Jozef Gregor Tajovský
(* 18. október 1874, Tajov -† 20. máj 1940, Bratislava)

Vlastným menom Jozef Alojz Gregor bol slovenský prozaik, dramatik, politik, učiteľ, úradník, bol vedúcou osobnosťou druhej vlny slovenského literárneho realizmu a zakladateľom slovenskej realistickej drámy. Jeho hry sú aj v súčasnosti súčasťou kmeňového repertoáru slovenských profesionálnych divadiel, vrátane SND. K jeho najznámejším dielam patria Do konca, Prvé hodinky, Maco Mlieč, Mamka Pôstková, Rozprávky z Ruska, drámy Ženský zákon, Statky – zmätky

Jonathan Swift († 19. október 1745)
2025-10-19
Jonathan Swift
Jonathan Swift (* 30. november 1667, Dublin – † 19. október 1745, Dublin)

Bol írsky spisovateľ, satirik, autor politických a náboženských esejí a pamfletov, a cirkevný hodnostár. Bol členom „Scribblers club“, Klubu „perohryzov“, ktorého členmi boli prominentní literáti. Písal poéziu, satiru, politické pamflety, je autorom známeho fantasy – románu Gulliverove cesty, ktorý vo svojej dobe bol skôr satirickým románom.

Vincent Šikula (* 19. október 1936)
2025-10-19
Vincent Šikula
(* 19. október 1936, Dubová – † 16. jún 2001, Modra)

Bol slovenský prozaik, básnik, scenárista, autor literatúry pre deti a mládež. Patril k najvýraznejším osobnostiam slovenskej literatúry druhej polovice 20. storočia. Medzi jeho najznámejšie diela patria zbierka poviedok Na koncertoch sa netlieska, z tvorby pre detí a mládež Pán horár má za klobúkom mydleničku či Prázdniny so strýcom Rafaelom a z poézie Z domu na kopci.

Rádio Devín: 𝐎𝐝𝐨𝐯𝐳𝐝𝐚́𝐯𝐚𝐧𝐢𝐞 𝐜𝐢𝐞𝐧 𝐀𝐧𝐚𝐬𝐨𝐟𝐭 𝐥𝐢𝐭𝐞𝐫𝐚 𝟐𝟎𝟐𝟓
2025-10-20
Nalaďte sa na najlepšiu prózu, nalaďte si Rádio Devín!

𝐕 𝐩𝐨𝐧𝐝𝐞𝐥𝐨𝐤 𝟐𝟎. 𝐨𝐤𝐭𝐨́𝐛𝐫𝐚 𝟐𝟎𝟐𝟓 𝐩𝐨 𝟏𝟗.𝟎𝟎 sa dozviete, kto sa stane laureátom alebo laureátkou jubilejného 20. ročníka ceny Anasoft litera.
Slávnostný ceremoniál môžete počúvať naživo v rádiu alebo sledovať prostredníctvom online prenosu na facebookovej stránke Anasoft litera.
Kto získa hlavnú cenu Anasoft litera? O tom rozhodne odborná porota v zložení: literárny historik a kritik Vladimír Barborík, literárny historik, kritik, redaktor a prekladateľ Martin Lukáš (CZ), literárny vedec Patrik Miskovics, poetka, výtvarníčka a prekladateľka Nóra Ružičková a jazykovedkyňa a prekladateľka Lucia Molnár Satinská.
Hudba: Katarína Koščová
Moderujú: Rebeka Poláková, Jan Němec
Réžia: Ján Mikuš

Do užšieho výberu postúpili tieto diela (v abecednom poradí podľa priezvisk autorov a autoriek):
Martin Hlavatý – Páv, Kripel & Predseda (FAMA art, o. z., 2024)
Márius Kopcsay – Dedo Lužko (KK Bagala, 2024)
Peter Macsovszky – Pimparapipa! (Vlna, 2024)
Alexandra Salmela – 56, či? (Aspekt, 2024)
Alta Vášová – Kradmo (F.R.&G., 2024)

Cena čitateľov a čitateliek
Popri hlavnej cene môžu svoj hlas udeliť aj čitatelia a čitateľky, ktorí víťaznú knihu vyberajú z desiatky Anasoft litera. Pri príležitosti 20. výročia sa zároveň rozhoduje aj o najobľúbenejšej knihe dvadsaťročia spomedzi víťazov Ceny čitateľov minulých ročníkov. Verejné online hlasovanie je prístupné na stránke www.hlasovanie.anasoftlitera.sk do 17. októbra 2025. Jeden z hlasujúcich či jedna z hlasujúcich navyše získa dve vstupenky na slávnostný ceremoniál.
Cenu Anasoft litera od roku 2006 doposiaľ získali: Pavel Vilikovský (dvakrát), Marek Vadas, Milan Zelinka, Alta Vášová, Stanislav Rakús (dvakrát), Monika Kompaníková, Balla, Víťo Staviarsky, Veronika Šikulová, Peter Macsovszky, Ondrej Štefánik, Etela Farkašová, Ivan Medeši, Alena Sabuchová, Barbora Hrínová, Soňa Uriková a Ivana Gibová.
Vďaka čitateľskému hlasovaniu doposiaľ Cenu čitateľov a čitateliek získali: Jaroslava Blažková, Dušan Dušek (dvakrát), Viliam Klimáček, Pavol Rankov, Veronika Šikulová (trikrát), Pavel Vilikovský, Lucia Piussi, Tomáš Varga, Peter Balko, Jozef Karika, Daniel Majling, Milo Janáč, Silvester Lavrík, Lukáš Onderčanin, Dušo Martinčok a Miroslava Kuľková.

Alfred Bernhard Nobel (* 21. október 1833)
2025-10-21
Alfred Bernhard Nobel († 10. december 1896, San Remo, Talianske kráľovstvo)
Alfred Bernhard Nobel
(* 21. október 1833, Štokholm, Švédsko – † 10. december 1896, San Remo, Talianske kráľovstvo)

Bol švédsky chemik, inžinier a patril k najvýznamnejším vynálezcom 19. storočia. Svojím závetom založil v súčasnosti najprestížnejšie ocenenie ľudskej činnosti v oblasti fyziky, chémie, literatúry, fyziológie alebo medicíny a mierotvorby, Nobelovu cenu.

Martinus: Peter Šloser: Spoznajte Rozsudok smrti
2025-10-21
21.10.2025 o 18:00, Martinus, Bratislava

Pozývame vás na stretnutie s bývalým vyšetrovateľom a úspešným autorom Petrom Šloserom, ktorý prichádza s novou knihou plnou napätia, nečakaných zvratov a temných zákutí slovenského podsvetia i justície.
V jeho najnovšom románe Rozsudok smrti sa opäť stretávame s Julom Tvrdým, vyšetrovateľom, ktorý sa snaží udržať v rovnováhe zložité prípady a ešte zložitejší súkromný život. Čo sa stane, keď sa zinscenovaný únos zmení na skutočný? Ako zvládnu policajti vyšetrovanie prípadu, ktorý sa prelína s atentátom na premiéra? A čo všetko dokáže zviazať ruky mužom zákona?

Martinus Zvolen: Juraj Červenák: Zlatá truhla
2025-10-21
21.10. 2025 o 17:00, Martinus – OC Klokan, Zvolen

Juraj Červenák v Martinuse vo Zvolene
Príďte na stretnutie s Jurajom Červenákom, ktorý predstavuje Zlatú truhlu, pokračovanie úspešného románu Zakliaty kláštor z cyklu Šarkanove poklady. Príďte sa porozprávať o tajomstvách dávnych legiend, temnej mágii i o tom, ako sa píše fantasy zakorenená v slovenskej histórii. Po temných udalostiach, ktoré poznačili hrdinov v zakliatom kláštore, sa Adam Šarkan a Zuzka Kráľovičová vydávajú na ďalšiu výpravu – tentoraz po boku samotného Pavla Dobšinského. Lenže namiesto pokojného zbierania ľudových povestí ich čaká krvavé vyšetrovanie, tajomné artefakty a podivní cudzinci, ktorí túžia prebudiť sily mimo ľudského chápania…

Martinus: V. E. Schwab: Uložte naše kosti do polnočnej pôdy
2025-10-22
22.10.2025, 18:00, Martinus Bratislava, Obchodná 26

Beseda s V. E. Schwab spojená s uvedením novej knihy a autogramiádou
S radosťou vás pozývame na výnimočné stretnutie s americkou autorkou V. E. Schwab, ktorá prvýkrát navštívi Slovensko, aby osobne predstavila svoju najnovšiu knihu Uložte naše kosti do polnočnej pôdy – temnú a poetickú rozprávku o túžbe, slobode a hneve žien naprieč storočiami.
Tri ženy. Tri storočia. Jeden príbeh zakorenený v túžbe prežiť. Príďte sa porozprávať s autorkou, ktorá do svojich príbehov vdychuje mágiu, temnotu i silu nádeje. Spolu odhalíme príbeh Márie, Charlotty a Alice – troch žien spojených neviditeľnými koreňmi, ktoré siahajú hlboko do zeme… aj do duše.
